E gata! Contractul lui a fost prelungit după ce Bayern Munchen s-a calificat mai departe în Champions League
Jucătorul francez Mathys Tel îşi va prelungi contractul cu Bayern Munchen până în 2029, anunţă presa din Franţa.
Agentul fotbalistului, Gadiri Camara, a declarat că speră ca Tel să semneze prelungirea înțelegerii. În caz contrar, atacantul francez va lua în considerare toate opțiunile pe care le are.
"Mathys iubește clubul, suporterii, vrea să devină un jucător important și să câștige toate trofeele posibile cu această echipă puternică. Câteodată, ai nevoie să simți că ești prețuit.
Vom vedea asta foarte curând, dar sunt încrezător (n.r.- că va semna prelungirea). Dacă nu, trebuie să luăm în calcul toate opțiunile, pentru că Mathys își cunoaște valoarea și va fi un fotbalist de top", a spus de curând Gadiri Camara, agentul lui Tel.
- 50 de milioane de euro este cota de piață a lui Mathys Tel, conform Transfermarkt.